Byna 200 werkers by platinummyn hul werk kwytArgieffoto Mpumeleng Pooe, woordvoerder van die maatskappy, het Dinsdag gesê 174 werkers is deur die afleggings geraak. Die afleggings was weens die “uitdagende markomstandighede” in die mynbedryf. “Royal Bafokeng Platinum was nie immuun teen die impak van hierdie uitdagende omstandighede nie. Soos die res van die bedryf, moes ons weer na die onderneming kyk en dit herposisioneer in reaksie op die ekonomiese omstandighede omdat ons om voortdurend daarna streef om operasioneel uitmuntend en volhoubaar te wees oor die lang termyn,” het hy gesê. Pooe het bewerings dat van die werkers wat geraak is, nie vooraf gekonsulteer is nie en dat hulle glo hulle is bloot afgelê omdat hulle Amcu-lede is, ontken. “Ons het op 5 Augustus begin om met die vakbone te onderhandel om ander [oplossings te ondersoek],” het hy gesê. Hy het gesê dit was onvermydelik dat sommige areas van die mynbedrywighede geaffekteer sou word deur die sake-hersieningsproses. Hy het gesê die betrokke partye het ooreengekom op spesifieke kriteria om die personeel wat afgelê sou word, te identifiseer en het ook ooreengekom om die nodige vaardighede te behou sodat mynbedrywighede kan voortgaan. “Die personeel geraak is, het hulle kennisgewings van diensbeëindiging ontvang nadat alle konsultasieprosesse afgehandel is. Hulle het een maand kennis gekry om hulle in staat te stel om ander werk te soek en hulle sal vir hul kennismaand betaal word,” het hy gesê.